কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
আ স্টর্ম অব সোর্ডস
"আ স্টর্ম অব সোর্ডস" অবলম্বনে "আ গেম অব থ্রোনস" বোর্ড গেমের দ্বিতীয় অংশ প্রকাশিত হয় ২০০৬ সালের জুলাইয়ে। এই উপন্যাসের অর্ধেক অবলম্বনে এইচবিওর "গেম অব থ্রোনস" টেলিভিশন ধারাবাহিকের "৩য় মৌসুম" নির্মিত হয়, অন্যদিকে দ্বিতীয় অর্ধেক অবলম্বনে ধারাবাহিকের "৪র্থ মৌসুম" নির্মিত হয়, এবং "৫ম মৌসুমের" কিছু অংশে এই উপন্যাসের ঘটনাবলী গৃহীত হয়।